
A V I Z

asupra propunerii legislative pentru completarea Legii nr.391/2004 privind Semnul onorific Răsplata Muncii în Serviciul Public   


În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea Legii nr.391/2004 privind Semnul onorific Răsplata Muncii în Serviciul Public, trimisă cu adresa P.l.x – 319 din 18 aprilie 2006, înregistrată sub nr.31/511 din 19 aprilie 2006.

Camera Deputaţilor este Cameră decizională.


Guvernul, prin adresa nr.18 din 04.01.2006, nu susţine adoptarea iniţiativei legislative, precizând că nu se poate lua în calcul posibilitatea ca activitatea unor persoane încadrate cu contract individual de muncă şi ale căror funcţii nu implică exercitarea prerogativelor de putere publică să fie asimilată cu activitatea în funcţia publică.

Senatul a respins propunerea legislativă în şedinţa din 12 aprilie 2006.

Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă menţionată mai sus în şedinţa din 17 mai 2006.

Membrii comisiei au examinat propunerea legislativă, expunerea de motive, punctul de vedere al Guvernului şi avizul favorabil al Consiliului Legislativ  nr.1451 din 19.10.2005.

În urma dezbaterilor, cu unanimitate de voturi, s-a hotărât avizarea favorabilă a propunerii legislative.


În raport de obiectul şi conţinutul său, propunerea legislativă face parte din categoria legilor ordinare.

